4 Йәһүә шулай уҡ беҙгә эш итергә көс бирә ала (Ишағ. 40:29). Ул үҙенең изге рухы менән һәләттәребеҙҙе көсәйтергә мөмкин (Сығ. 35:30—35). Ойошмаһы аша Йәһүә беҙҙе төрлө йөкләмәләр үтәргә өйрәтә. Әгәр һеҙ ниндәйҙер йөкләмәне үтәй алыуығыҙға шикләнһәгеҙ, ярҙам һорап тәжрибәле ҡәрҙәштәргә мөрәжәғәт итегеҙ. Шулай уҡ күктәге йомарт Атабыҙҙан «саманан тыш ҙур ҡөҙрәт» һорағыҙ (2 Кор. 4:7; Лука 11:13). Боронғо ваҡытта Йәһүә үҙенә хеҙмәт иткән күп ирҙәргә һәм ҡатындарға эш итеү теләге һәм көс биргән. Изге Яҙмала быға күп миҫалдар табып була. Әйҙәгеҙ, уларҙың ҡайһы берҙәрен ҡарап сығайыҡ һәм Йәһүәнең беҙҙе нисек ҡуллана алғаны хаҡында уйланайыҡ.